Planului local de măsuri pentru gestionarea deșeurilor municipale la nivelul Municipiului Câmpulung
Prezentul "Plan local de măsuri pentru gestionarea deșeurilor municipal la nivelul Municipiului Câmpulung " a fost elaborat și aprobat la nivelul UAT Câmpulung, în temeiul obligațiilor și a prerogativelor prevăzute de lege, pentru buna desfășurare a activității de gestionare a deșeurilor municipale generate pe raza Municipiului Câmpulung și pentru îndeplinirea țintelor de reciclare, de deviere de la depozitare și a indicatorilor de performanță ai serviciului de colectare-transport-tratare-depozitare a deșeurilor generate pe raza UAT Câmpulung
I. CADRUL LEGAL:
 
Planul de măsuri privind colectarea separată a deșeurilor municipale generate pe raza Municipiului Câmpulung este elaborat în conformitate cu prevederile:

· O.U.G. 92/2021 privind regimul deșeurilor cu modificările și completările ulterioare;

· Legii nr. 101/2006 a serviciului public de salubrizare a localităților, republicată;
· Legii nr. 51/2006 a serviciilor comunitare de utilități publice, cu modificările și completările ulterioare;
· H.G. 1074/2021 privind stabilirea sistemului de garanție-returnare pentru ambalaje primare nereutilizabile, cu modificările și completările ulterioare;

· Legii nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare;
· OUG nr. 196/2005 privind Fondul pentru Mediu, cu modificările și completările ulterioare;
· Ordonanța nr. 2/2021 privind depozitarea deșeurilor;
· Legii nr. 181/2020 privind gestionarea deșeurilor nepericuloase compostabile;
· OUG nr. 5/2015 privind deșeurile de echipamente electrice și electronice, cu modificările și completările ulterioare;
· Hotărâre nr. 1132/2008 din 18 septembrie 2008 privind regimul bateriilor şi acumulatorilor şi al deşeurilor de baterii şi acumulatori;
· Legii nr. 132/2010 privind colectarea selectivă a deşeurilor în instituţiile publice, cu modificările și completările ulterioare;
· Planului Național de Gestionare a Deșeurilor, aprobat prin HG nr. 942 din 20.12.2017;
· Planului Județean de Gestionare a Deșeurilor în județul Argeș, 2020 - 2025.
II. OBIECTIVELE ȘI OBLIGAȚIILE PE CARE ROMÂNIA LE ARE DE ÎNDEPLINIT REFERITOR LA GESTIONAREA DEȘEURILOR MUNICIPALE:
Prin Tratatul de aderare a României la Uniunea Europeană, țara noastră și-a asumat îndeplinirea următoarelor obiective:
· să atingă un nivel de pregătire pentru reutilizare şi reciclare de minimum 50% din masa totală generată, minim pentru deşeurile de hârtie, metal, plastic şi sticlă provenind din deşeurile menajere sau, după caz, din alte surse, în măsura în care aceste fluxuri de deşeuri sunt similare deşeurilor care provin din gospodării (art. 17 alin (5) lit b) din OUG nr. 92/2021, privind regimul deșeurilor; 
· să atingă un nivel minim de pregătire pentru reutilizare şi reciclarea deşeurilor municipale de:
   - 55% din masă, până în anul 2025 (art. 17 alin. (5) lit. c) din OUG nr. 92/2021, privind regimul deșeurilor);
   - 60% din masă, până în anul 2030 (art. 17 alin. (5) lit. d) din OUG nr. 92/2021, privind regimul deșeurilor);

    - 65% din masă, până în anul 2035 (art. 17 alin. (5) lit. e) din OUG nr. 92/2021, privind regimul deșeurilor).
· să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări;

· să colecteze separat biodeșeurile în vederea compostării și/sau fermentării acestora. În acest sens, autoritățile administrației publice locale ale unităților administrativ-teritoriale, după caz, asociațiile de dezvoltare intercomunitară ale acestora, au obligația să implementeze un sistem de gestionare a biodeşeurilor din deşeurile municipale, format din staţii de transfer, instalaţii de compostare şi/sau instalaţii de digestie anaerobă împreună cu puncte de colectare/sisteme de colectare individuală din "poartă în poartă", centre de colectare prin aport voluntar, insule ecologice digitalizate dotate cu recipiente/containere dedicate pentru colectarea separată a biodeşeurilor şi/sau să doteze gospodăriile populaţiei cu unităţi de compostare individuală, inclusiv să atribuie, individual sau în asociere, contractele de delegare a gestiunii activităţii de tratare aerobă şi/sau de tratare anaerobă a biodeşeurilor colectate separat şi, după caz, contractele de delegare a gestiunii activităţii de transfer deşeuri municipale;
· să reducă cantitatea de deșeuri biodegradabile municipale depozitată la 35% din cantitatea totală exprimată gravimetric, produsă în anul 1995 (art.5, alin. (1) din Ordonanța nr. 2/2021);
· să atingă un obiectiv de reducere a cantităților de deșeuri eliminate prin depozitare de 60% din totalul deșeurilor municipale, din care: 50% din cantități să fie deviate de la depozitare prin reciclare și 10% prin alte forme de valorificare (anexa nr. 6 din OUG 196/2005 privind Fondul pentru Mediu).
· să permită depozitarea deșeurilor municipale, numai dacă deşeurile sunt supuse în prealabil unor operaţii de tratare (art. 8 alin. (6) din Ordonanța nr. 2/2021 privind depozitarea deșeurilor);
· să organizeze, până la 1 ianuarie 2025, colectarea separată a fracției de deșeuri periculoase care provin din gospodării, să se asigure ca sunt tratate și că nu contaminează alte fluxuri de deșeuri municipale (art. 2 alin (5) lit. e) din Legea nr. 101/2006 a serviciului de salubrizare a localităților, republicată).
· să organizeze, până la 1 ianuarie 2025, colectarea separată a textilelor care provin din gospodării (art. 2 alin (5) lit. d) din Legea nr. 101/2006 a serviciului de salubrizare a localităților, republicată).
· începând cu 30 noiembrie 2023, autorităţile deliberative la nivelul unităţilor administrativ-teritoriale, precum şi asociaţiile de dezvoltare intercomunitară pot organiza puncte de returnare a ambalajelor SGR (Sistemul Garanție – Returnare) pe raza administrativ-teritorială a respectivei unităţi administrativ-teritoriale/asociaţii de dezvoltare intercomunitară, în colaborare şi sub coordonarea administratorului SGR (conditionat de acoperirea integrală a costurilor de către administratorul sistemului)
· administratorul SGR are obligaţia de a pune la dispoziţie raportarea pentru fiecare unitate administrativ-teritorială în care desfăşoară activitatea de preluare a ambalajelor utilizate, cantitatea de ambalaje preluată de pe teritoriul administrativ al acesteia, cu o frecvenţă trimestrială, în maximum 25 de zile după trimestrul de referinţă conform Hotărârii nr. 1074/2021 privind stabilirea sistemului de garanție returnare pentru ambalaje primare nereutilizabile, art.23, alin.5;

III. OBLIGAȚII:
1. Obligațiile legale ale unităților administrativ-teritoriale în domeniul gestionării deșeurilor:
· să implementeze un sistem de gestionare, pe 4 fracţii, a deşeurilor de hârtie, metal, plastic şi sticlă din deşeurile municipale și să asigure colectarea separată a acestora;
· să implementeze, până la data de 1 ianuarie 2025, colectarea separată a deșeurilor textile;
· să implementeze, începând cu data de 1 ianuarie 2019 instrumentul economic «plătește pentru cât arunci», bazat pe cel puțin două dintre următoarele elemente: volum, frecvența de colectare, greutate, saci de colectare personalizați;
· să stabilească şi să aprobe pentru beneficiarii serviciului de salubrizare taxe/tarife distincte pentru gestionarea deşeurilor şi sancţiuni aplicabile în cazul în care beneficiarul serviciului nu separă în mod corespunzător fluxurile de deşeuri; 
· până la 31 decembrie 2023 să organizeze colectarea separată și reciclarea la sursă a biodeșeurilor sau colectarea separată a acestora, fără a le amesteca cu alte tipuri de deșeuri;
· să doteze gospodăriile populaţiei cu unităţi de compostare individuală pentru a putea devia în propria gospodărie;
· să urmărească și să asigure îndeplinirea prevederilor din PJGD și din programele de prevenire a gestionării de deșeuri;
· să elaboreaze și alte strategii și programe proprii pentru asigurarea prevenirii de deșeuri și gestionarea sustenabilă a deșeurilor;
· să hotărască asocierea sau cooperarea cu alte autorități ale administrației publice locale, cu persoane juridice române sau străine, cu organizații neguvernamentale și cu alți parteneri sociali pentru realizarea unor lucrări de interes public privind gestiunea deșeurilor, în condițiile prevăzute de lege;
· să asigure spaţiile necesare pentru colectarea separată a deşeurilor, ţinând cont de reglementările urbanistice şi dezvoltă, în mod corespunzător, centrele de colectare prin aport voluntar pentru a oferi populaţiei posibilitatea de a se debarasa, fără plată, de deşeuri de hârtie şi carton, sticlă, metal, materiale plastice, lemn, textile, ambalaje, deşeuri de echipamente electrice şi electronice, deşeuri de baterii şi acumulatori, ulei vegetal uzat şi deşeuri voluminoase, inclusiv saltele şi mobilă;
· să implementeze, până la data de 1 ianuarie 2025, colectarea separată a deșeurilor periculoase din deșeurile menajer și să asigure spaţiile necesare pentru colectarea separată a acestora;
· să asigure informarea locuitorilor prin mijloace adecvate și prin postare pe site-ul propriu, asupra sistemului de gestionare a deșeurilor din cadrul localităților;
· să acționeze pentru refacerea prejudiciului adus mediului în urma gestionării defectuoase a deșeurilor și să asigure protecția mediului;
· să desemneze o persoană responsabilă cu protecția mediului;
· reprezentanții UAT-ului împreună cu operatorul de salubritate au obligația de a verifica periodic dacă utilizatorii serviciului separă corect deșeurile la sursă;
· conform art. 51, alin. (5) din Legea serviciului de salubrizare a localităților nr. 101/2006, “Autoritatea deliberativă a unităţii/subdiviziunii administrativ-teritoriale sau, după caz, adunarea generală a asociaţiei de dezvoltare intercomunitară are obligaţia să aprobe, în aplicarea dispoziţiilor art. 17 alin. (5) lit. i) din Ordonanţa de urgenţă a Guvernului nr. 92/2021, aprobată cu modificări şi completări prin Legea nr. 17/2023, un tarif pentru separarea incorectă a deşeurilor municipale la un nivel de până la 2 ori mai mare decât nivelul rezultat din tarifele cumulate pentru gestionarea deşeurilor municipale..”
· conform prevederilor art. 51 alin (1) din Legea nr. 101/2006, : (1) În modalitatea de plată a contravalorii serviciului de salubrizare prin tarif, autoritatea deliberativă a unităţii/subdiviziunii administrativ-teritoriale are obligaţia să instituie şi să aprobe o taxă de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul, de până la de 3 ori mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract;
· conform Anexei nr. 6 a OUG nr. 196/2005, privind Fondul pentru Mediu, U.A.T.-urile au obligația îndeplinirii obiectivelor anuale de reducere a cantităților de deșeuri municipale eliminate prin depozitare, după cum urmează: 
	
	
	
	

	
	Obiectivul anual de reducere a cantităților de deșeuri municipale eliminate prin depozitare (procent)

	
	Total
	din care:

	
	
	Reciclare
	Alte forme de valorificare

	
	60%
	minimum 50 %
	10%


· conform art. 9 alin. (1) lit. p) din OUG nr. 196/2005, privind Fondul pentru Mediu, în cazul neîndeplinirii obiectivului de reducere a cantităților de deșeuri municipale eliminate prin depozitare, U.A.T.-ul este obligat să plătească o contribuție de 50 lei/tona, plata făcându-se pentru diferența dintre cantitatea corespunzătoare obiectivului anual și cantitatea efectiv încredințată spre reciclare și alte forme de valorificare, termenul de raportare anuală fiind până la data de 25 ianuarie.
2. Obligațiile utilizatorilor (populație/instituții/agenți economici):
· să încheie contracte pentru colectarea separată a deșeurilor;
· să asigure precolectarea separată a deşeurilor pe care le-au generat în propria gospodărie sau ca urmare a activităţilor lucrative pe care le desfăşoară, în recipientele distinct inscripţionate, individuale sau amplasate în punctele de colectare şi după caz, la centrele de colectare prin aport voluntar a deşeurilor;
· să respecte clauzele contractului de prestare a serviciului de salubrizare;
· să achite obligațiile de plată, în conformitate cu tarifele/taxele aprobate;

· utilizatorii serviciului au obligația să nu introducă în recipientele de colectare alte deșeuri din categoria celor cu regim special (periculoase, toxice, explozive), animaliere, provenite din construcții, din toaletarea pomilor sau curățarea și întreținerea spațiilor verzi ori provenite din diverse procese tehnologice care fac obiectul unor tratamente speciale, autorizate de direcțiile sanitar-veterinare sau de autoritățile de mediu;
· nerespectarea îndatoririlor cetățenilor/instituțiilor și agenților economici privind separarea deșeurilor pe categorii, așa cum este specificat în OUG 92/2021 privind regimul deșeurilor, se sancționează contravențional;
· să asigure accesul autospecialelor de colectare a deșeurilor la punctele de colectare și al autospecialelor de intervenție pentru stingerea incendiilor;
3. Obligațiile operatorului de salubritate:
· operatorii trebuie să presteze serviciul de salubrizare cu respectarea principiilor universalității, accesibilității, continuității, adaptabilității și egalității de tratament între utilizatori;
· operatorii au obligaţia de a pune la dispoziţia utilizatorilor casnici recipientele, precum şi, după caz, sacii necesari pentru colectarea separată a deşeurilor menajere, conform obligaţiilor asumate prin contractul de delegare;
· în cazul utilizatorilor noncasnici, operatorul are obligaţia să asigure, contra cost, recipientele, precum şi, după caz, sacii necesari pentru colectarea separată a deşeurilor similare, dacă acestea nu sunt achiziţionate de către utilizatori;
· operatorii licențiați pentru desfășurarea activității de colectare separată și transport separat al deșeurilor, cu excepția deșeurilor periculoase cu regim special, au obligația să colecteze deșeurile abandonate și, în cazul în care producătorul/deținătorul de deșeuri este necunoscut, cheltuielile legate de curățarea și refacerea mediului, precum și cele de transport, valorificare, recuperare/reciclare, eliminare sunt suportate de către autoritatea administrației publice locale. După identificarea producătorului/deținătorului de deșeuri, acesta este obligat să suporte atât cheltuielile efectuate de autoritatea administrației publice locale, cât și sancțiunile contravenționale;
· se interzice operatorilor încredinţarea depozitării deşeurilor colectate separat de hârtie, metal, plastic, sticlă, textile şi biodeşeuri;
· operatorii au obligația să furnizeze, atât autorităților administrației publice locale, asociațiilor de dezvoltare intercomunitară și A.N.R.S.C., toate informațiile de interes public solicitate și să asigure accesul la informațiile necesare, în vederea verificării și evaluării prestării serviciului de salubrizare, în conformitate cu prevederile regulamentului serviciului de salubrizare, ale contractului de delegare a gestiunii serviciului și ale acordului și autorizației de mediu;
· operatorul de salubritate are obligația să presteze serviciul pentru toți utilizatorii, cu asigurarea colectării întregii cantități de deșeuri generate, să lase în stare de curățenie spațiul destinat recipientelor de precolectare de pe domeniul public și să repoziționeze recipientele de precolectare după descărcarea acestora în locurile de încărcare;
· în cazul în care constată că recipientele conțin alte categorii de deșeuri, operatorul are obligația să notifice și să informeze utilizatorul prin lipirea unui autocolant pe recipientul de colectare și să notifice în scris unitatea administrativ-teritorială;
· operatorul de salubritate, în temeiul obligațiilor stipulate prin Legea nr. 101/2006 și a celor asumate prin Contractele de delegare, are obligația să raporteze către A.D.I. Servsal Argeș și la cerere, către toate autoritățile competente în domeniu (UAT, ANRSC, APM etc), toate cantitățile de deșeuri colectate, pe tipuri de deșeuri, cu evidențierea trasabilității lor;
· începând cu data de 01.04.2024 conform Contractului de delegare, operatorul CMID Albota are obligația tratării tuturor deșeurilor reziduale colectate de pe raza unităților administrativ-teritoriale ale județului Argeș în instalația de tratare mecano-biologică.
IV. SISTEMUL DE COLECTARE AL DEȘEURILOR:
Activitatea de colectare și transport a deșeurilor municipale generate în Muncipiul Câmpulung este asigurată de operatorul de salubritate SC FINANCIAR URBAN SRL
Conform caietului de sarcini, colectarea separată a deșeurilor municipale se efectuează conform unui grafic stabilit de către U.A.T. și operatorul de salubritate.
Precolectarea deșeurilor municipale de la populație se realizează separat, pe categorii de deșeuri, după cum urmează:

A) În mediul urban, în zona de blocuri, colectarea deșeurilor se realizează de la platformă pe 5 fracții, astfel: 

· deșeurile de hârtie și carton - în puncte de colectare, în containere albastre și începând cu anul 2023 în containere tip clopot igloo de culoare albastră;

· deșeurile de plastic și metal - în puncte de colectare, în containere galbene și începând cu anul 2023 în containere tip clopot igloo de culoare galbenă;

· deșeurile de sticlă - în puncte de colectare, în containere verzi și începând cu anul 2023, în containere tip clopot igloo de culoare verde;

· deșeurile reziduale –zilnic din puncte de colectare, în containere metalice sau de culoare neagră.

· deșeuri biodegradabile - în puncte de colectare în containere maro de capacitate 1,1 mc.
B) În mediul urban, în zona de case, colectarea deșeurilor se realizează pe 5 fracții, astfel:

· deșeurile de hârtie și carton - din poartă în poartă de două ori /lună, în saci galbeni personalizați sau pliate și legate cu sfoară de către utilizatori, având în vedere volumul acestora;

· deșeurile de plastic și metal - din poartă în poartă de două ori /lună, în saci galbeni personalizați;

· deșeurile de sticlă – se colectează trimesrtial din trei în trei luni sau în containere tip clopot igloo de culoare verde amplasate în diferite puncte;

· deșeurile reziduale – o dată pe săptămână din poartă în poartă, în pubele de 120 l;
· deșeurile biodegradabile – în pubele de 120l de culoare maro, la cerere în urma apelurilor telefonice către operator sau în cuti individuale de compost puse la dispoziție de ADI SERVSAL ARGEȘ
Deșeurile voluminoase (saltele, mobilă, obiecte sanitare): se colectează:

- o dată pe semestru într-o zi stabilită de către operator și primărie sau prin campanii dedicate, anunțate în prealabil utilizatorilor serviciului prin mijloace de comunicare mass-media; 
- prin aport voluntar la punctul verde situat în cadrul Stației de Transfer Câmpulung gestionat de SC Funanciar Urban SRL, 
- precum și în sistemul “la cerere”, în urma apelurilor telefonice de la populație, instituții publice și operatori economici, către dispeceratul operatorului de colectare și transport.
Colectarea deșeurilor generate de activități de reamenajare și reabilitare interioară și/sau exterioară a locuințelor se realizează “la cerere”,  în urma apelurilor telefonice de la populație, în recipientele puse la dispoziție de către operator (containere metalice standardizate sau/și saci personalizați), la cererea generatorilor de deșeuri, plata făcându-se în baza unei facturi emise de operatorul de colectare și transport.
DEEE-urile  se colectează gratuit, în baza contractului/ acord de parteneriat încheiat cu SC S:D:G: ARGEȘ COMPLET SRL, de la populație și agenți economici de pe raza Municipiului Câmpulung, în campanii trimestrial sau la cerere, anunțate în prealabil utilizatorilor prin mijloace de comunicare mass-media (tv, radoi, presa etc.) și pe situl propriu.
Deșeurile provenite de la evenimente se colectează de operatorul de sdalubritate la cererea generatorului de deșeu.
Deșeurile textile sunt colectate la cererea generatorului sau în centre de colectare puse la dispoziție de operatorul de colectare și transport, prin aport voluntar. 
Deșeurile periculoare din deșeurile menajere se colectează prin aport voluntar la punctul verde situat în cadrul Stației de Transfer Câmpulung gestionat de SC Funanciar Urban.

În cazul deșeurilor abandonate și în cazul în care producătorul/deținătorul de deșeuri este necunoscut, cheltuielile legate de curățarea și refacerea mediului, precum și cele de transport, valorificare, recuperare/reciclare, eliminare sunt suportate de către autoritatea administrației publice locale.
Pentru utilizatorii persoane juridice, modalitatea de colectare a deșeurilor se realizează similar cu cea pentru persoane fizice, infrastructura fiind asigurată de operatorul de salubritate având la bază un contract de prestări servicii.

MĂSURI PROPUSE PENTRU ÎNDEPLINIREA OBIECTIVELOR:
1. Implementarea și aprobarea prezentului Planului local de măsuri pentru gestionarea deșeurilor municipale la nivelul Municipiului Câmpulung de către UAT, cu privire la separarea deșeurilor la sursă și gestionarea deșeurilor în propria gospodărie;
Termen propus de realizare: 31 martie 2025

2. Derularea de către UAT, operator și ADI de campanii de informare, până la conștientizare, a cetățenilor cu privire la obligațiile legale și modalitatea de separare și deviere la sursă a deșeurilor;

Termen: permanent

3. Aprobarea prin HCL a unor taxe diferențiate pentru utilizatorii persoane fizice care separă incorect deșeurile depistate de către operator;
Termen propus: 31 iulie 2025

4. Implementarea colectării separate a biodeșeurilor;
Termen: permanent, conform OUG 92/2021, art 33, alin (1)
5. Implementarea colectării separate a deșeurilor textile; . 
Termen propus: 31 mai 2025
 6.  Monitorizarea platformelor comune și aplicarea măsurilor coercitive pentru cei care nu separă deșeurile la sursă și nu le depozitează corespunzător în recipientele de precolectare;
Termen: permanent
7.Instruirea personalului din cadrul Primăriei Câmpulung cu atribuții privitoare la gestionarea deșeurilor, prin participarea la cursuri organizate de ADI Servsal Argeș.

Frecvență: anuală
2

